b'\n_START_ARTICLE_\nRed manj\xc5\xa1ih bratov\n_START_PARAGRAPH_\nRed manj\xc5\xa1ih bratov (latinsko Ordo Fratrum Minorum; kratica OFM; kraj\xc5\xa1e manj\xc5\xa1i bratje) je veja prvega (mo\xc5\xa1kega) reda znotraj fran\xc4\x8di\xc5\xa1kovske skupnosti. Sam red (in celotna Fran\xc4\x8di\xc5\xa1kova skupnost) je bil ustanovljen 16. aprila 1209 v cerkvi svetega Nikolaja v Assisiju. Ustanovitelj redu je bil sveti Fran\xc4\x8di\xc5\xa1ek Asi\xc5\xa1ki._NEWLINE_Pape\xc5\xbe Inocenc III. je leta 1210 ustno potrdil redovno skupnost, pape\xc5\xbe Honorij III. pa je 29. novembra 1223 potrdil novo Vodilo z bulo Solet annuere._NEWLINE_V Sloveniji so manj\xc5\xa1i bratje organizirani znotraj treh fran\xc4\x8di\xc5\xa1kovskih provinc: minoriti, fran\xc4\x8di\xc5\xa1kani in kapucini.'